我是歌手 (第四季)

**《[[我是歌手]]》第四季**，係中國大陸湖南衛視喺2016年第一季度播出嘅逢星期五晚後晚間檔音樂類真人騷節目，係2016湖南衛視節目巡禮重點推介嘅一檔節目，接檔節目《全員加速中》。節目由《我是歌手》系列節目製作人洪濤打造，音樂總監係香港資深音樂人梁翹柏，首期節目喺2016年1月7號喺湖南長沙HBS廣電中心錄製，同埋喺2016年1月15號夜晚10點首播。

《我是歌手第四季》加盟歌手依舊匯聚咗大中華地區同埋其他地區嘅知名歌手。呢次首發歌手共有8位，將進行新增8進7嘅「搶位賽」（第一輪排位賽）。首發歌手包括中國大陸嘅HAYA樂團、關喆、美國籍香港嘅李玟、香港嘅李克勤、臺灣嘅趙傳、蘇見信、徐佳瑩同韓國嘅黃致列；補位歌手包括臺灣嘅張信哲、香港嘅容祖兒同中國大陸嘅老狼；踢館歌手包括中國大陸嘅蘇運瑩、王晰同金志文，加盟《我是歌手第四季》共14位。喺賽制上，除首場外，其他同第三季一樣。

2016年4月8號夜晚，歷時三個幾月嘅《我是歌手第四季》落下帷幕，最終李玟贏咗其他參賽歌手，攞咗《我是歌手第四季》歌王，張信哲攞亞軍、黃致列攞季軍。

## 賽制
### 賽制詳情
第四季嘅賽制除第一期嘅8進7嘅搶位賽（第一輪排位賽）外，其他沿襲第三季，賽制係三場一輪。除咗首場嘅搶位賽有8位歌手競演，之後都係由7位歌手競演，每場都有500位觀眾聽審投票，每位聽審揀3位自己認為嗰場表現最好嘅歌手。頭兩場競演，由7位首發歌手競演，兩場競演累計得票率最低嘅歌手將被淘汰出7人陣容。喺第三場嘅踢館賽，將由首位踢館歌手同在線嘅六位歌手競演。踢館歌手喺嗰場競演赢咗一半嘅歌手，唱進前四名，就踢館成功，加入在線歌手嘅陣容，嗰場競演排第尾嘅歌手將遭到淘汰；相反踢館失敗，無緣接下來嘅競演。喺之後嘅第四場競演，首位補位歌手將加入到在線歌手陣容，之後嘅賽制將依照第二、三、四場嘅競演流程循環。雖然第四季賽制變化唔大，但頭三場競演將淘汰三位歌手。

《我是歌手第四季》共有八位首發歌手、三位踢館歌手同三位補位歌手。

喺選歌上，呢季較前三季有啲變化。由原來嘅每位參賽歌手喺總決賽之前只可以喺首場競演唱自己嘅代表作，改做每位參賽歌手喺比賽期間只得一次機會演唱自己嘅代表作。

呢季沿襲第三季新增嘅參賽歌手投票環節，令彼此之間投票揀出歌手心中比賽嘅頭三位歌手，排名唔計入比賽成績，但係得到第一嘅歌手可以喺下一場競演自行選擇出場順序。

### 搶位賽
喺前三季嘅首場，都由7位歌手競演，而呢季首場就有8位歌手（固定賽制7位歌手+1位新賽制歌手）將會經由搶位嘅方式，得到喺下一期（第一輪淘汰賽）參賽嘅資格，8位歌手競演後，經過觀眾聽審投票後，攞第8名嘅歌手將直接淘汰，剩返嘅7位歌手將進入下一期，並累計第一、二場嘅成績，得票率最低嘅歌手將被淘汰。

### [[我是歌手 誰來踢館|我是歌手—誰來踢館]]
喺芒果TV嘅《我是歌手—誰來踢館》嘅網站上，每位歌手都有自己嘅踢館小站，網友可以為自己鍾意嘅歌手預約，當預約人數達到1.8萬時（當歌手直播結束後可再次預約，達1.8萬就可進行返場，返場時可接受網友嘅分貝，將會取多場表演分貝嘅最高值），即可參加從2015年12月5號—2016年1月7號每日1場嘅直播踢館Live Show，喺直播時間入面，有註冊會員嘅用戶可以為自己鍾意嘅歌手投分貝，每個用戶一日有100分貝，喺1月7號嘅直播結束後，分貝總排名頭8位將進入下一階段嘅踢館衝刺中。

喺1月8號—1月15號踢館衝刺中階段，8位人氣歌手將會一人一日嘅迎戰總導演推送嘅8位實力返場歌手，同PK分貝值決定出進入最終頭8位嘅歌手。喺直播嗰晚，兩位歌手將會分成三輪各自唱三首歌，每輪演唱前將會抽取10000個用戶發放100分貝，當輪演唱結束立即投票，三輪過後分出贏嘅，同埋喺1月16號—1月22號每日夜晚直播入圍歌手嘅日常生活。

1月23號係第三位踢館嘅誕生之夜，8位人氣歌手進行兩輪演唱，第一輪8位歌手分別演唱一首自選歌曲，第二輪將演唱由網友票選出嘅歷屆歌手八大金曲，喺每首歌演唱前，發放10000個分貝投票權，8位歌手演唱完畢後，得到投票權嘅80000名用戶將進行投票，每位用戶必須選擇自己喜歡嘅3個表演，否則投票作廢。兩輪後，決定出第三位踢館歌手。而經過50日嘅競演選拔直播，金志文攞到冠軍、為終極踢館歌手。

## 賽果
### 趨勢統計圖

 


**注：**
:A. 平均排名只計算每期官方公佈嘅正式名次，唔計算總排名
:B. 第一輪排位賽，亦係搶位賽
:C. 喺第一輪淘汰賽，HAYA樂團同關喆排名較低嘅先遭到淘汰。因第一輪排位賽（搶位賽）中並列第七，所以呢場須先淘汰一位再綜合第一輪得票率淘汰最低嘅歌手

### 成績匯總
;得票數

;得票率

## 賽程
### 第一輪
#### 搶位賽
呢期係我是歌手第四季首場競演、為第一輪搶位賽。第一期，喺北京時間2016年1月7號錄製、2016年1月15號夜晚10點喺湖南衛視首播。呢季首場有8位歌手，8位歌手將進行新增8進7嘅搶位賽，排包尾嘅將遭到淘汰，搶位失敗。呢期，關喆同HAYA樂團並列第七，冇人遭到淘汰。下一期，HAYA樂團同埋關喆中排名較低嘅將先遭到淘汰。



: A. 亦作現場鋼琴演奏家

: B. 前奏加入關喆嘅《想你的夜》歌詞


#### 淘汰賽
呢期係我是歌手第四季第二場競演、為第一輪淘汰賽。第二期，喺北京時間2016年1月14號錄製、2016年1月22號夜晚10點喺湖南衛視播出。因上期關喆同HAYA樂團並列第七，冇人遭到淘汰，所以呢場將先淘汰兩位入面排名較低嘅一位，視作搶位失敗。再依呢輪得票率淘汰最低嘅一位。呢場，關喆遭到淘汰，搶位失敗。



: A. 亦作現場鋼琴演奏家

: B. 原參賽曲：李玟《月光愛人》；前奏加入James Brown嘅《It's a Man's Man's Man's World》


#### 總排名
第一輪，HAYA樂團遭到淘汰。


: A. 李玟獲得389票
: B. 同第四名差4票
: C. 同第四名差6票


#### 踢館賽
呢期係我是歌手第四季第三場競演、為第一輪踢館賽。第三期，喺北京時間2016年1月21號錄製、2016年1月29號夜晚10點喺湖南衛視播出。第一輪，由蘇運瑩參加踢館賽，為首位踢館歌手，最終以第五名踢館失敗。



: A. 依照節目播放次序排序；關喆、HAYA樂團實際出場順序分別係2號、3號
: B. 原參賽曲：那英《白天不懂夜的黑》；因呢期節目錄製前老鷹樂隊創始人兼主唱Glenn Frey不幸過世，所以臨時改唱《Hotel California》以示致敬
: C. 亦作現場鋼琴演奏家

: D. 李克勤獲得354票
: E. 樂手根據彩排對踢館結果做出預測係57%踢館成功、43%踢館失敗
: F. 前奏加入Eagles嘅《Hotel California》


##### 得票率

### 第二輪
#### 排位賽
呢期係我是歌手第四季第四場競演、為第二輪排位賽。第四期，喺北京時間2016年1月27號錄製、2016年2月5號夜晚10點喺湖南衛視播出。第二輪，張信哲加入比賽、為首位補位歌手。



: A. 依照節目播放次序排序；蘇運瑩實際出場順序係4號
: B. 前奏加入Madonna嘅《Frozen》

: C. 前奏加入007系列電影主題曲《James Bond Theme》；歌詞部分將大部分韓文翻譯做中文，亦有保留韓文部分


#### 淘汰賽
呢期係我是歌手第四季第五場競演、為第二輪淘汰賽。第五期，喺北京時間2016年2月3號錄製、2016年2月12號夜晚10點喺湖南衛視播出。


: A. 間奏加入齊豫嘅《橄欖樹》；國語同英文相間演唱


#### 總排名
第二輪，趙傳遭到淘汰。


: A. 李玟獲得348票


#### 踢館賽
呢期係我是歌手第四季第六場競演、為第二輪踢館賽。第六期，喺北京時間2016年2月4號錄製、2016年2月19號夜晚10點喺湖南衛視播出。第二輪，由王晰參加踢館賽、為第二位踢館歌手，最終以第一名踢館成功，而蘇見信呢場排包尾遭到淘汰。



: A. 依照節目播放次序排序；趙傳實際出場順序係2號
: B. 亦作現場色士風演奏家

: C. 亦作現場鋼琴演奏家
: D. 在線歌手根據彩排對踢館結果做出預測係4票踢館成功、2票踢館失敗


##### 得票率

### 第三輪
#### 排位賽
呢期係我是歌手第四季第七場競演、為第三輪排位賽。第七期，喺北京時間2016年2月17號錄製、2016年2月26號夜晚10點喺湖南衛視播出。第三輪，容祖兒加入比賽、為第二位補位歌手。呢期，容祖兒因收音設備故障而重唱。



: A. 依照節目播放次序排序；蘇見信實際出場順序係1號
: B. 亦作現場鋼琴演奏家
: C. 亦作現場結他手
: D. 原參賽曲：宋冬野《董小姐》；因撞正容祖兒補位需要臨時調整戰術，所以臨時改唱《風繼續吹》提早向張國榮以示致敬

: E. 哼唱部分係蔡健雅嘅《記念》
: F. 前奏同結尾加入電影《舒特拉的名單》主題曲《Theme From Schindler's List》；原參賽曲：容祖兒《揮着翅膀的女孩》
: G. 容祖兒獲得4票


#### 淘汰賽
呢期係我是歌手第四季第八場競演、為第三輪淘汰賽。第八期，喺北京時間2016年2月25號錄製、2016年3月4號夜晚10點喺湖南衛視播出。呢期，李玟出場順序原本係6號，張信哲出場順序原本係2號，後來李玟自願同張信哲交換出場順序。



: A. 加入《Billie Jean》嘅旋律同Michael Jackson嘅舞步

: B. 亦作現場鋼琴演奏家


#### 總排名
第三輪，王晰遭到淘汰。


: A. 同第三名差1票


#### 踢館賽（終極踢館賽）
呢期係我是歌手第四季第九場競演、為第三輪踢館賽（終極踢館賽）。第九期，喺北京時間2016年3月3號錄製、2016年3月11號夜晚10點喺湖南衛視播出。第三輪，由金志文參加踢館賽、為終極踢館歌手，佢因獲得《我是歌手—誰來踢館》嘅冠軍而參加，最終以第六名踢館失敗。



: A. 依照節目播放次序排序；王晰實際出場順序係1號
: B. 前奏加入李克勤嘅《飛花》
: C. 加入申昇勳嘅《I Believe》旋律同詞曲

: D. 加入容祖兒嘅《逃》舞步
: E. 前奏加入蘇格蘭非正式國歌《Scotland the Brave》


##### 得票率

### 第四輪
#### 排位賽（終極排位賽）
呢期係我是歌手第四季第十場競演、為第四輪排位賽（終極排位賽）。第十期，喺北京時間2016年3月10號錄製、2016年3月18號夜晚10點喺湖南衛視播出。第四輪，老狼加入比賽、為終極補位歌手。呢期競演歌手出場順序由競演歌手賽前集體滑手機決定邊個係第一位出場嘅歌手，等第一位唱完之後，臨場抽出下一位演出歌手，如此類推。



: A. 依照節目播放次序排序；金志文實際出場順序係4號
: B. 亦作現場和聲團

: C. 間奏加入Elaine Paige嘅《Memory》
: D. 亦作現場結他手


#### 淘汰賽（終極淘汰賽）
呢期係我是歌手第四季第十一場競演、為第四輪淘汰賽（終極淘汰賽）。第十一期，喺北京時間2016年3月17號錄製、2016年3月25號夜晚10點喺湖南衛視播出。呢期，老狼出場順序原本係6號、容祖兒出場順序原本係4號，後來老狼自願同容祖兒交換出場順序。



: A. 首歌嘅獨白，除第一部分保留張國榮嘅錄音，其他獨白部分由梁翹柏演繹
: B. 亦作現場結他手同Rap

: C. 亦作現場結他手
: D. 容祖兒獲得7票


#### 總排名
第四輪，老狼遭到淘汰。


: A. 同第四名差6票
: B. 同第三名差3票


### 突圍賽
呢期係我是歌手第四季第十二場競演、為淘汰歌手、補位歌手同踢館歌手嘅突圍賽。第十二期，喺北京時間2016年3月24號錄製、2016年4月1號夜晚10點喺湖南衛視播出。經過四輪競演後，黃致列、李克勤、李玟、徐佳瑩晉級決賽；關喆、HAYA樂團、蘇運瑩、趙傳、蘇見信、王晰、金志文、老狼、容祖兒、張信哲進入突圍賽，爭奪三個突圍名額。呢期競演歌手出場順序係，踢館失敗嘅蘇運瑩同金志文只有1、2號位置可揀；在線嘅張信哲同容祖兒可隨便揀3－10號；非在線嘅六位歌手就抽籤揀剩返嘅位置。由於李克勤繼羽泉同張宇後，成為第三位穩守總決賽資格的首發歌手兼主持人，但因為突圍賽冇外來人替補主持人（第二季廖凡嚟替補主持人。第三季由於古巨基被淘汰，佢唔係穩守總決賽資格嘅首發歌手兼主持人，所以由孫楠代替餘下嘅常規賽 ⟨排位賽、淘汰賽、踢館賽⟩，但因為孫楠唔係從第一期起做主持人，所以唔使揾外來人替補主持人），所以李克勤只為第一位演唱歌手主持，介紹完畢後休息，然後演唱完畢嘅歌手將為下一位歌手嘅主持人，如此類推。最終，張信哲、容祖兒、老狼突圍成功。



: A. 金志文獲得99票
: B. 蘇運瑩獲得98票
: C. Rap由蘇見信填詞
: D. 蘇見信獲得100票
: E. 王晰獲得134票

: F. 亦作現場結他手
: G. 老狼獲得142票
: H. 亦作現場伴唱同Rap
: I. 組曲加入南征北戰嘅《我的天空》做銜接


### 總決賽
呢期係我是歌手第四季第十三場競演、為總決賽。第十三期，喺北京時間2016年4月8號夜晚8點10分現場直播。

總決賽：分做兩輪。第一輪係「幫幫唱」環節，由歌手邀請幫唱嘉賓合演，排名第尾嘅遭到淘汰。第二輪就係獨唱，由剩餘嘅六位歌手根據第一輪排名以「首尾兩兩對陣」嘅方式進行對決（即第三名對第四名、第二名對第五名、第一名對第六名），當每組競演完畢後，觀眾需投票並得出最終三位「終極歌王候選人」，最後喺三位「終極歌王候選人」入面以觀眾投票形式產生呢季歌王。

#### 第一輪
總決賽第一輪係「幫幫唱」環節，由歌手邀請幫唱嘉賓合演，排包尾嘅遭到淘汰。呢輪競演歌手出場順序係，七位歌手之中首先抽出呢輪最後一位競演嘅歌手，嗰位被抽中嘅歌手能安排其中一位歌手順序係自己嘅前面（七號揀六號、六號揀五號、五號揀四號、四號揀三號），直至剩餘一、二號，將會另作抽簽揀出呢輪嘅出場順序。總決賽第一輪，容祖兒遭到淘汰。



: A. 前奏加入電影《鐵達尼號》主題曲《My Heart Will Go On》

: B. 間奏加入Akon嘅《Right Now (Na Na Na)》歌詞


#### 第二輪
總決賽第二輪就係獨唱，由剩餘嘅六位歌手根據第一輪排名以「首尾兩兩對陣」嘅方式進行對決，當每組競演完畢後，觀眾需投票並得出最終三位「終極歌王候選人」，最後喺三位「終極歌王候選人」入面以觀眾投票形式產生呢季歌王。呢輪競演歌手出場順序係，第三名對第四名、第二名對第五名、第一名對第六名，喺呢三組歌手，根據網路直播人數決定歌手嘅出場順序，較高人數嘅歌手會靠後出場。



: A. 原參賽曲：張學友《真情流露》；喺前奏同中間加入李克勤嘅《紅日》

: B. 前奏加入Super Junior嘅《Sorry Sorry》，中間加入EXO嘅《Growl》同東方神起嘅《Catch Me》


#### 歌王之戰
總成績得出前，主持人公佈「終極歌王候選人」為張信哲、黃致列同埋李玟。最終李玟以53.29%最高同過半嘅得票率優勢擊敗張信哲嘅25.75%得票率同黃致列嘅20.96%得票率，攞《我是歌手第四季》歌王。

### 2016雙年巔峰會
呢期係我是歌手第四季第十四場競演、為「2016雙年巔峰會——金典之夜」。第十四期，喺北京時間2016年4月15號夜晚10點現場直播。呢季雙年巔峰會，由第三季嘅韓紅、李健、鄭淳元、黃麗玲、譚維維同胡彥斌，第四季嘅李玟、張信哲、黃致列、李克勤、容祖兒、徐佳瑩同老狼共十三位歌手參加。呢期出場順序係，第三季同第四季嘅歌手，貢獻力量稍微大一點，那一邊嘅歌手便可靠後出場，可以靠後出場嘅係第四季嘅歌手，即係第三季嘅歌手先派一位歌手出場。唯一可以遙控抽籤台嘅遙控器會令數字1升上來，代表呢位歌手將會係第一個出場。



: A. 改編詞：文雅；改編曲：劉洲、黎偌天

: B. 副歌係由徐佳瑩原創嘅改編詞曲，間奏加入《在那遙遠的地方》

:  C. 國語同英文相間演唱，國語部分由李健填詞


#### 公益捐款
自我是歌手音樂教師項目啟動以來，包括今晚嘅金典之夜，以歌手嘅名義同節目嘅名義通過「芒果V基金」同我是歌手欄目──公益項目，募捐5730000元。喺呢星期嘅愛心競爭，貢獻更大嘅係第四季歌手。最終韓紅以220084 元最多貢獻擊敗黃致列嘅168758 元同張信哲嘅109510元，為今晚貢獻最多嘅歌手。除今晚觀眾同網友嘅捐款之外，映客直播同芒果TV向「芒果V基金」額外再捐贈1000000元，所以捐贈總額是6730000元，所有嘅款項都會直接進入到「芒果V基金」嘅募捐帳目。

## 製作過程
### 前期籌備
喺節目錄製前，有人係網上報出最後一位首發歌手—關喆，成為我是歌手四季以來第一位中國好聲音嘅學員加入競演。呢個消息一出引嚟好多網友嘅不滿，認為關喆並無資格成為首發歌手，其他第一季嘅學員，如張瑋、金志文、金池、多亮好多都係到爭取第九期踢館歌手嘅資格，而關喆就直接空降首發，引起部分網友係湖南衛視嘅微博上表達自己嘅不滿。事實上關喆喺2005年就因參加過《我型我秀》嘅歌唱比賽而出道，喺2008年發行咗首場演唱曲目《如果分開我也愛你》所在嘅專輯，仲喺2009年發表咗依家大家耳熟能詳嘅《想你的夜》，可惜歌紅人不紅、星途沉潛，先至會被質疑並未擁有資格成為我是歌手第四季嘅首發。

### 播出期間
呢季第一期錄製完畢後，首發陣容同以往嘅至少四名中國大陸歌手唔同，呢季首發只有兩位大陸歌手。喺第一期比賽後，兩位中國大陸歌手並列第七，下一場必定淘汰其中一位歌手。第二場比賽後，關喆搶位失敗首個遭到淘汰；而HAYA樂團雖然喺第二場攞第四名嘅成績，但都因第一場排包尾，同樣都係好難逃脫淘汰嘅結局。
同時，隨住蘇運瑩嘅踢館失敗同埋張信哲嘅補位，我是歌手首次出現冇一位中國大陸在線歌手嘅局面。雖然隨住王晰第二輪踢館成功，局面暫時得到打破。但之後係第三輪比賽同埋第四輪比賽，王晰同老狼相繼遭到淘汰，金志文都喺第三輪踢館賽踢館失敗。後來老狼突圍成功，成為僅僅一位進入總決賽嘅中國大陸歌手，但依然成為首次出現冇一位中國大陸在線歌手進入「終極歌王候選人」。

今年嘅《我是歌手》總決賽本來係兩位主持人，可是場外嘅主持人臨時被取消，何炅喺四個鐘嘅直播當入面需兼顧舞台前後，所以口誤好多，「歌王花落誰家」唔小心講咗做「花王花落誰家」， 「歌王之戰」都講咗做「歌王資戰」，仲將葉蒨文嘅英文名「Sally」講咗做「Lisa」。隨後，何炅喺微博上同葉蒨文道歉，連續講咗兩次「對不起」。

### 軼聞
張信哲喺第四期節目錄製前去泰國、上海商演，因溫差太大而唔好彩重感冒，彩排時嚴重到失聲。佢入院接受X光檢查，因為過敏體質而唔可以進行激素注射，而進行「霧化」治療。同節目錄製嗰日，佢決定抱病演出，聲音沙啞都賣力唱完。佢賽後話，雖然現場表現唔好，但至少「我沒有像自己擔心的那樣，唱到一半唱不下去。」佢非常具有運動家精神，「既然決定要來，只要能發得出聲音，就要上台，我覺得這是一個歌手應該要做到的，在這舞台是一個基本的敬意。」佢都將努力調好身體「保持樂觀的態度，不是考慮在比賽中走多遠，而是讓自己放鬆下來，希望下周狀態可以好起來」。

趙傳喺第5期錄製前趕往長沙參賽途中遭遇重大車禍，車禍後趙傳同埋隨行人員都唔同程度嗰出現頭暈、噁心、全身疼痛（尤其頸椎、腰椎），佢克服因車禍帶來嘅身體劇烈不適，堅持參加完比賽。為咗公平參賽唔打感情牌，為咗觀眾們喺評分時嘅公平公正，佢喺比賽前冇同任何媒體同埋主辦單位湖南衛視講返呢件事，當日參賽後先同歌迷透露咗呢件事嘅相關資訊。

由於節目連續2期嘅錄制，每位歌手都相當疲憊，持續作戰嘅蘇見信都唔好彩病咗，嚴重感冒導致嗓子沙啞，令整個工作團隊都相當緊張。為咗堅持完成節目錄制，臨時請醫生到錄制現場為佢打針，因為藥物刺激頻頻嘔吐嘅佢，卻為咗緩解身邊工作人員緊張氣氛，同埋芒果經紀人孫驍驍開玩笑逗大家開心，事後孫驍驍都喺微博中感性嘅回憶「信哥哥感冒了，醫生來休息室幫他打針，看到他因為藥物刺激頻頻嘔吐，我們都擔心的不得了，他卻嘻嘻哈哈的安慰我們說沒事。越是這樣，我們越是心疼。」帶病上場嘅佢忍著病痛，堅持將整首歌唱完。重感冒加上連續錄制導致嚴重睡眠不足，彩排時一度聲音沙啞，佢仲係用毅力支撐完成咗表演，雖然最後遺憾暫別舞臺，卻係社交媒體平台上引起一眾樂評人同埋觀眾嘅熱烈討論，紛紛對佢嘅成績表示無法接受。

先前曾傳出李玟漸漸淡出歌壇係因喉嚨出咗問題，而佢都坦承由於支氣管炎曾一度冒出放棄歌唱的念頭。點知，2月25號李玟參加第8期彩排時，竟再度病痛失聲，求好心切嘅佢眼見只剩3小時節目就要錄製，令佢急得喺現場崩潰痛哭，粉絲睇到佢淚崩嗰畫面，都紛紛話不捨！佢先前面對支氣管炎失聲嘅問題，已聲稱「比以前更好一些」，並藉由持續練習慢慢揾返聲音。但近日佢又因感冒引起喉嚨不適，雖同網友尋求偏方解決，但仍係錄影前慘遇失聲狀況，令佢不禁現場淚崩！仲好佢後來以意志力克服一切，事後都喺微博發文，「謝謝你們，今天我堅持下來了」令粉絲鬆咗一口氣，但都心疼天后為比賽竭盡心力，後來已康復，喺第9、10期都成功唱高音。

容祖兒係微博、Facebook同Instagram上透露3月15號為快歌作最後練舞時左腳扭傷，導致韌帶受傷，雖比預期嚴重，但仍以快歌比賽，冇放棄跳舞。最終獲得歌手互投第1名、觀眾聽審投票第3名嘅成績。

## 爭議
總決賽第一輪中排第尾遭到淘汰嘅容祖兒令網友覺得好惋惜同唔捨得，連導演洪濤都認為佢排名可進入前三名，雖然冇同其他歌手一樣邀請大牌助演嘉賓，邀請咗同門師弟陳偉霆，不過整個競演過程非常順利，反觀老狼嘅競演過程，雖然邀請咗汪峰、周曉鷗等中國大陸知名搖滾歌手，但係整首《禮物》演唱出現好多問題，每位演唱嘅歌手都出現走音、跑調、唱錯砍錯情況，被網友戲稱︰「集體車禍」，但出乎意料地喺第一輪攞第四名嘅成績。

我是歌手第四季嘅歌王—李玟係首位非中國大陸籍嘅歌王獲得者。雖然打破前三季中國歌手拿歌王嘅「內定」嗰講法，但係我是歌手歷屆嘅歌王都係「首發歌手」，而且個名都係兩個字嘅歌手。

## 節目播放平台
第四季節目喺2016年1月15號開始逢星期五夜晚10點喺湖南衛視播出。新媒體平台方面，呢季節目依舊由HBS旗下視頻網站芒果TV獨家播出，而呢季節目嘅智慧電視端播映權就由樂視網攞咗。

呢季節目嘅音頻權由海洋音樂、阿裡音樂同網易雲音樂攞咗，用戶可透過酷狗音樂、酷我音樂、蝦米音樂、天天動聽同埋網易雲音樂中嘅任意一個對呢季節目中出現嘅所有歌曲進行線上試聽同埋下載。

美國嘅天下衛視、馬來西亞嘅Astro全佳HD同星加坡嘅星和都會台喺1月15號開始同湖南衛視同步播出。

香港嘅綜藝台同J5分別喺4月16號同8月14號開始播出第1集。

## 收視率

|-
| 1
| 
| 1.620 || 7.41 || 3 || 1.00 || 6.26 || 2 || 
|-
| 2
| 
| 1.995 || **9.56** || 2 || 1.45 || **4.92** || 1 || 
|-
| 3
| 
| 1.884 || 9.06 || 4 || 1.13 || **7.35** || 1 || 
|-
| 4
| 
| 2.271 || 9.21 || 1 || 1.45 || 7.23 || 1 || 
|-
| 5
| 
| 1.891 || 9.05 || 3 || 1.39 || 7.30 || 1 || 
|-
| 6
| 
| 2.003 || 8.18 || 4 || 1.00 || 5.95 || 1 || 
|-
| 7
| 
| 1.863 || 7.92 || 4 || 1.08 || 6.24 || 1 || 
|-
| 8
| 
| 2.015 || 8.16 || 3 || **0.95** || 5.43 || 1 || 
|-
| 9
| 
| 1.948 || 8.43 || 3 || 1.00 || 6.00 || 1 || 
|-
| 10
| 
| 1.777 || 7.19 || 4 || **0.95** || 5.34 || 3 || 
|-
| 11
| 
| 1.935 || 8.19 || 4 || 1.00 || 5.94 || 3 || 
|-
| 12
| 
| 1.690 || 7.73 || 4 || 1.01 || 6.20 || 1 || 
|-
| 13
| 
| **2.403** || 7.89 || 1 || **1.49** || 5.86 || 1 || 
|-
| 14
| 
| **1.221** || **6.83** || 3 || — || — || — || 


## 宣傳活動

## 參考資料

## 出面網頁
* 
* 《我是歌手4》芒果TV官方頻道
* 《我們的歌手》芒果TV官方頻道

## 綜藝節目變遷